ไฟแนนซ์ทูเดย์
อภิศักดิ์ ตันติวรวงศ์ รมว.คลัง อดีตหัวเรือใหญ่ธนาคารกรุงไทย ชื่มชมผู้บริหารธนาคารกรุงไทยอย่างมากที่เป็นกำลังสำคัญ
29 เม.ย. 2560

โดย...ใจฮิน...อภิศักดิ์ ตันติวรวงศ์ รมว.คลัง อดีตหัวเรือใหญ่ธนาคารกรุงไทย ชื่มชมผู้บริหารธนาคารกรุงไทยอย่างมากที่เป็นกำลังสำคัญในการขับเคลื่อนระบบการชำระเงินอิเล็กทรอนิกส์ หรือ อี-เพย์เมนต์ เดินหน้าได้ตามแผนอย่างรวดเร็วนอกจากนี้ ธนาคารกรุงไทย ยังช่วยรับทำบัตรผู้มีรายได้น้อยให้กับรัฐบาลอีก 10-14 ล้านใบ พร้อมทำระบบของบัตรที่จะเป็นกระเป๋าเงินอิเล็กทรอนิกส์รับเงินสวัสดิการเพื่อไปใช้จ่าย ซึ่งเท่ากับธนาคารกรุงไทยได้ลูกค้าไปอยู่ในมือกลุ่มใหญ่ใช้ต่อยอดธุรกิจได้อีกมาก...การแก้ปัญหาธนาคารอิสลามแห่งประเทศ ไทย (ไอแบงก์) ยังเป็นงานยากสำหรับ วีณา เตชาชัยนิรันดร์ กรรมการผู้จัดการไอแบงก์ แม้ว่าคลังจะมีการตั้งเอเอ็มซีมาซื้อหนี้เสียออกจากแบงก์ไปหลายหมื่นล้านบาท แต่หนี้เสียใหม่ก็ยังงอกเพิ่มขึ้นใหม่มากขึ้นทุกวัน...มงคล ลีลาธรรม กรรมการผู้จัดการ เอสเอ็มอีแบงก์ เดินสายต่างจังหวัดลุยช่วยเอสเอ็มอีชนิดถึงลูกถึงคน หลังจากโชว์ผลงานพาธนาคารออกจากแผนฟื้นฟูได้สำเร็จ